CELEX: 32020D0122
Language: fi
Date: 2020-01-16 00:00:00
Title: Komission täytäntöönpanopäätös (EU) 2020/122, annettu 16 päivänä tammikuuta 2020, Euroopan yhteisön ja Meksikon yhdysvaltojen välisen nimitysten vastavuoroisesta tunnustamisesta ja suojasta tislattujen alkoholijuomien alalla tehdyn sopimuksen liitteiden I ja II muuttamista koskevan sopimuksen tekemisestä kirjeenvaihtona Euroopan unionin ja Meksikon yhdysvaltojen välillä

29.1.2020   
               
               
                  FI
               
               
                  Euroopan unionin virallinen lehti
               
               
                  L 23/1
               
            
         KOMISSION TÄYTÄNTÖÖNPANOPÄÄTÖS (EU) 2020/122,
         annettu 16 päivänä tammikuuta 2020,
         Euroopan yhteisön ja Meksikon yhdysvaltojen välisen nimitysten vastavuoroisesta tunnustamisesta ja suojasta tislattujen alkoholijuomien alalla tehdyn sopimuksen liitteiden I ja II muuttamista koskevan sopimuksen tekemisestä kirjeenvaihtona Euroopan unionin ja Meksikon yhdysvaltojen välillä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan yhteisön ja Meksikon yhdysvaltojen välisen nimitysten vastavuoroista tunnustamista ja suojaa tislattujen alkoholijuomien alalla koskevan sopimuksen tekemisestä 27 päivänä toukokuuta 1997 tehdyn neuvoston päätöksen 97/361/EY (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Euroopan yhteisön ja Meksikon yhdysvaltojen välinen nimitysten vastavuoroista tunnustamista ja suojaa tislattujen alkoholijuomien alalla koskeva sopimus (2), jäljempänä ’sopimus’, tuli voimaan 1 päivänä heinäkuuta 1997.
                  
               
                     (2)
                  
                  
                     Sopimuksen 18 artiklan mukaisesti unioni ja Meksikon yhdysvallat ovat neuvotelleet kirjeenvaihtona tehtävästä sopimuksesta, jolla korvataan sopimuksen liitteet I ja II, jotta voidaan ajantasaistaa ja oikaista suojattujen tislattujen alkoholijuomien luetteloita.
                  
               
                     (3)
                  
                  
                     Kyseinen kirjeenvaihto olisi hyväksyttävä Euroopan unionin puolesta.
                  
               
                     (4)
                  
                  
                     Tässä päätöksessä säädetyt toimenpiteet ovat tislattujen alkoholijuomien komitean lausunnon mukaiset,
                  
               ON PÄÄTTÄNYT SEURAAVAA:
         
            1 artikla
            Hyväksytään Euroopan unionin puolesta Euroopan unionin ja Meksikon yhdysvaltojen välillä kirjeenvaihtona tehty sopimus, jolla korvataan Euroopan yhteisön ja Meksikon yhdysvaltojen välisen nimitysten vastavuoroista tunnustamista ja suojaa tislattujen alkoholijuomien alalla tehdyn sopimuksen liitteet I ja II.
            Kirjeenvaihtona tehdyn sopimuksen teksti, mukaan lukien korvatut liitteet I ja II, on liitetty tähän päätökseen.
         
         
            2 artikla
            Maataloudesta ja maaseudun kehittämisestä vastaava komission jäsen valtuutetaan allekirjoittamaan kirjeenvaihto Euroopan unionia sitovasti.
         
         
            Tehty Brysselissä 16 päivänä tammikuuta 2020.
            
               
                  Komission puolesta
               
               Janusz WOJCIECHOWSKI
               
                  Komission jäsen
               
            
         
         
            (1)  EYVL L 152, 11.6.1997, s. 15.
         
            (2)  EYVL L 152, 11.6.1997, s. 16.